nl nl nl tr fr fr nl br nl nl nl nl fr af en af af af en fr en ca en en en en en af en af af af af af en fr ca en en en en hbs_lat en af en af af nl af af af en fr ca en en en en hbs_lat en nl en af af af af en fr ca en en en en hbs_lat en nl nl af af af en fr ca en en en en hbs_lat en fr en en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr es es fr en en en en en af af af nl nl nl en
Gereformeerde Kerk Vereeniging – Oë gerig op Jesus Christus toegewy om Hom te volg
Vrede is iets wat ons almal soek!
Die volkome vrede word aan ons gegee deur Christus! Hy bring vir ons die vrede deur die blye boodskap, die evangelie!
Ons kry ook deur Hom vrye toegang tot die Vader!
Click to share on Facebook (Opens in new window)
Click to share on Twitter (Opens in new window)
Click to share on Pinterest (Opens in new window)
Click to share on Google+ (Opens in new window)
(2017 12 31 2e) Die groot Versekeraar se versekering Joel 2 v27 ♪
Posted on December 31, 2017 in Geloofsvertroue, God regeer, Joël, Preke
Versekering is deel van ons lewe. Wanneer misdaad of ‘n ramp jou tref, dien jy jou eis in. Die versekeraar vergoed jou vir jou verlies. Wanneer jy ‘n groot operasie moet ondergaan, maak jou mediese versekering dit vir jou moontlik. Die versekeraars spog graag oor hoe getrou en maklik hulle eise uitbetaal.
Ons ervaring is meestal anders. Soms kry ‘n mens die indruk dat die versekeraars ‘n verskoning soek om nie jou eis uit te betaal nie.
Joël vertel ons van ‘n vreemde Versekeraar. Die skade is nie deur ‘n derde party veroorsaak nie. Juis hierdie Versekeraar het sy volk skade aangedoen. Hy het die sprinkaanswerms gestuur wat alles wat groen is opgevreet het.
Die Versekeraar onderneem om wel die volk te vergoed. Hulle sal weer oorvloed hê. Hulle sal weet dat Hy as Versekeraar uniek is; dat Hy hulle God is; dat hulle daarom nooit weer in die skande sal kom nie. Ons tema vanaand: Die groot Versekeraar se versekering. Hierdie tema val uiteen in twee hoofdele: (1) die Here vergoed sy volk en (2) Die Here se doel met die vergoeding
Indien jy na die preek wil luister, kliek hieronder op die simbool  ►
Click to share on Facebook (Opens in new window)
Click to share on Twitter (Opens in new window)
Click to share on Pinterest (Opens in new window)
Click to share on Google+ (Opens in new window)
(2017 12 31 1e) Wag op die Here en kry nuwe krag Jes 40 v31 ♪
Posted on December 31, 2017 in Geloofsvertroue, Jesaja, Leefwyse as Christen, Preke
In die supermark, in die bank, by die munisipaliteit, in verskillende staatsdepartemente … moet ons ons beurt in ‘n tou afwag.
Ons kan nie meer wag dat pres Jacob Zuma sy dag in die hof kry nie. Ons wag vir die aankondiging dat hy as staatshoof herroep gaan word.
Om te wag, is onvermydelik. Dit is deel van die lewe.
Wanneer ons om uitkoms bid, verwag ‘n mens die Here moet onmiddellik verhoor. Jy wil nie hoor jy moet wag nie.
Die opdrag: “wag op die Here” kom egter telkens in die Woord voor (vgl Ps 27:14, ‘53; 130:7; 131:3; ens). Ons fokusvers spel uit: wie op die Here wag, kry nuwe krag. Natuurlik is die implikasie: dit is die moeite werd om op die Here te wag. Die profeet gee redes hiervoor. Ons tema op die vooraand van die nuwe jaar is: Wag op die Here en kry nuwe krag. Op let op: (1) wat dit behels om op die Here te wag en (2) wat die gevolge daarvan is dat ons in vertroue op die Here wag.
Indien jy na die preek wil luister, kliek hieronder op die simbool  ►
Click to share on Facebook (Opens in new window)
Click to share on Twitter (Opens in new window)
Click to share on Pinterest (Opens in new window)
Click to share on Google+ (Opens in new window)
(2017 12 24 2e) Keer heelhartig terug na die Here wat oordeel en begenadig Joel 2 v11tot14 ♪
Posted on December 24, 2017 in Bekering, Joël, Leefwyse as Christen, Preke
Wat is jou grootste probleem as Christen? Die meeste mense sou seker die meeste van ons bestempel as “goeie mense”; mense met wie jy weet waar jy staan; mense op wie jy kan vertrou. Juis dat jy so “goed” is, kan jou grootste probleem wees.
Hierdie verskynsel was selfs in die ou tyd geldig. Verskeie sogenaamde klein profete het opgetree. Hosea het bv die volk se ontrou aan die Here in die kollig geplaas. Amos het sosiale en ekonomiese sondes uitgewys. Haggai het sy vinger gelê op die volk se verkeerde prioriteite: hulle eie huise was belangriker as die huis van die Here. Joël wys geen spesifieke sonde uit nie. Tog het die volk skuldig gestaan voor die Here. Die rede: hulle het Hom nie heelhartig met oorgawe gedien nie.
Die belangrike vraag is nou: Dien jy die Here heelhartig en met oorgawe? Joël spreek elkeen wat hierin tekortskiet aan met die oproep in die woorde van ons: keer heelhartig terug na die Here wat oordeel en begenadig. Ten opsigte van hierdie oproep let ons op (1) die adres; (2) die inhoud en grond daarvan
Indien jy na die preek wil luister, kliek hieronder op die simbool  ►
Click to share on Facebook (Opens in new window)
Click to share on Twitter (Opens in new window)
Click to share on Pinterest (Opens in new window)
Click to share on Google+ (Opens in new window)
(2017 12 24 1e) Jesus is Koning – almal moet Hom dien Matt 28 v18tot20 ♪
Posted on December 24, 2017 in God regeer, Matteus, Preke, Sakramente - doop, Uitreik
Die evangelie volgens Matteus begin met die woorde: Die geslagsregister van Jesus Christus, die Seun van Dawid … (Matt 1:1). Vóór alles wys Matteus Jesus aan as die seun van Dawid, as die verwagte Messias wat as Koning vanaf die troon van Dawid regeer. Sommer vroeg al het Johannes die doper gesê: Bekeer julle, want die koninkryk van die hemel het naby gekom (Matt 3:2). Nadat Jesus gehoor het dat Herodes Johannes laat opsluit het, het Hy dieselfde boodskap verkondig. Hy het ‘n hele klomp gelykenisse vertel wat Hy ingelui het met die woorde: Die koninkryk van die hemel is soos …(Matt 13:24,31,44,45). Op sy dissipels se vraag wie die belangrikste in die koninkryk van die hemel is, was sy antwoord: kinders (Matt 18:2).
Ons fokusgedeelte begin met Jesus se aankondiging na sy opstanding uit die dood: Aan My is alle mag gegee in die hemel en op die aarde (Matt 28:18b). Daarmee sê Jesus dat Koning is van alles en almal in die hemel en op die aarde. Aan sy dissipels gee Hy een opdrag met ‘n paar boustene, onder andere om die mense te doop. Ook wanneer Eleana vanoggend gedoop word, doen ons dit in die erkenning dat Jesus as Koning reg en seggenskap oor haar en oor ons almal het. Ons tema: Jesus is Koning – almal moet Hom dien. Ons gee aandag aan Jesus se aanspraak, sy bevel en sy versekering.
Indien jy na die preek wil luister, kliek hieronder op die simbool  ►
Click to share on Facebook (Opens in new window)
Click to share on Twitter (Opens in new window)
Click to share on Pinterest (Opens in new window)
Click to share on Google+ (Opens in new window)
Vrede is iets wat ons almal soek!
(2017 12 31 2e) Die groot Versekeraar se versekering Joel 2 v27 ♪
(2017 12 31 1e) Wag op die Here en kry nuwe krag Jes 40 v31 ♪
(2017 12 24 2e) Keer heelhartig terug na die Here wat oordeel en begenadig Joel 2 v11tot14 ♪
(2017 12 24 1e) Jesus is Koning – almal moet Hom dien Matt 28 v18tot20 ♪
© 2018 Gereformeerde Kerk Vereeniging
Powered by BestWebLayout and WordPress